**Iepirkuma procedūras ziņojums**

**atklātam konkursam**

**„****Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība”**

**(iepirkuma identifikācijas Nr. LDZ 2019/21-IB/6.2.1.2/16/I/001/02-02)**

|  |  |  |
| --- | --- | --- |
| 1. | Sabiedrisko pakalpojumu sniedzēja nosaukums un adrese, iepirkuma identifikācijas numurs,iepirkuma procedūras veids un tās izvēles pamatojums, kā arī iepirkuma līguma vai vispārīgās vienošanās priekšmets. | - Valsts akciju sabiedrība „Latvijas dzelzceļš” (turpmāk – LDZ), Gogoļa iela 3, Rīga, LV-1547, Latvija;- iepirkuma identifikācijas numurs: LDZ 2019/21-IB/6.2.1.2/16/I/001/02-02;- atklāts konkurss;- iepirkums organizēts saskaņā ar Sabiedrisko pakalpojumu sniedzēju iepirkumu likumu un LDZ iekšējo normatīvo aktu noteikumiem, lai LDZ sekmīgi realizētu Eiropas Savienības Kohēzijas fonda līdzfinansēto projektu “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija” (projekta Nr.6.2.1.2/16/I/001);- iepirkuma līguma priekšmets: Eiropas Savienības Kohēzijas fonda līdzfinansētā projekta “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija” (projekta Nr.6.2.1.2/16/I/001) būvprojekta ekspertīze un būvdarbu būvuzraudzība atbilstoši Latvijas Republikā spēkā esošajiem normatīvajiem aktiem un Inženiera funkciju izpilde atbilstoši FIDIC noteikumiem tādā veidā, lai būvniecības darbi tiktu pabeigti atbilstoši Darbu līgumam. |
| 2. | Datums, kad paziņojums par līgumu un periodiskais informatīvais paziņojums, ja tāds ir izmantots,publicēts Iepirkumu uzraudzības biroja tīmekļvietnē, un publicēts Eiropas Savienības Oficiālajā Vēstnesī. | Iepirkumu uzraudzības biroja tīmekļvietnē – 2019.gada 10.novembrī ([*https://pvs.iub.gov.lv/show/596940*](https://pvs.iub.gov.lv/show/596940) );Eiropas Savienības Oficiālajā Vēstnesī – 2019.gada 12.novembrī;Elektronisko iepirkumu sistēmā (turpmāk - EIS) e-konkursu apakšsistēmā (*https://www.eis.gov.lv/EKEIS/Supplier/Procurement/29631*);VAS “Latvijas dzelzceļš” interneta mājas lapā ([*https://www.ldz.lv/lv/iepirkumi*](https://www.ldz.lv/lv/iepirkumi)). |
| 3. | Iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji un pieaicinātie eksperti. | Komisijas sastāvs – LDZ Tehniskās vadības direkcijas, Juridisko un administratīvo lietu direkcijas, Finanšu direkcijas, Attīstības direkcijas un Iepirkumu biroja pārstāvji;iepirkuma komisijas izveidošanas pamatojums - saskaņā ar Sabiedrisko pakalpojumu sniedzēju iepirkumu likuma un iekšējo normatīvo aktu noteikumiem (rīkojums par iepirkuma komisijas izveidi apstiprināts ar VAS „Latvijas dzelzceļš” 2019.gada 6.septembra rīkojumu Nr. DV-1.14./138-2019.Iepirkuma procedūras dokumentu sagatavotāji: iepirkuma komisija. |
| 4. | Piedāvājumu iesniegšanas termiņš. | Piedāvājumu iesniegšanas termiņš: 2019.gada 12.decembra plkst.10.00 (pēc Latvijas Republikas laika) EIS e-konkursu apakšsistēmā . |
| 5. | To pretendentu nosaukumi, kuri ir iesnieguši piedāvājumus, kā arī piedāvātās cenas vai izmaksas. | SIA "Firma – L4" – 484 280.00 EUR |
| 6. | Piedāvājumu skaita samazināšanas gadījumā norāda izraudzīto pretendentu nosaukumus un to izraudzīšanās iemeslus, noraidīto pretendentu nosaukumus un to noraidīšanas iemeslus. | Netika piemērots. |
| 7. | Piedāvājumu atvēršanas vieta, datums un laiks. | Piedāvājumi tika atvērti 2019.gada 12.decembri plkst.10.00 (pēc Latvijas Republikas laika) EIS e-konkursu apakšsistēmā. |
| 8. | Konkursa rezultāts. | Rezultāts: VAS „Latvijas dzelzceļš” valdes 2020.gada 3.februāra lēmums Nr.VL-7/50 *„Par atklāta konkursa „Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība” (iepirkuma identifikācijas Nr. LDZ 2019/21-IB/6.2.1.2/16/I/001/02-02) rezultātu un līguma slēgšanu” – atzīt par konkursa uzvarētāju personu apvienību „Belam-Leonhard Weiss”* - VAS „Latvijas dzelzceļš” noslēgt līgumu ar uzvarētāju - SIA "Firma – L4" par Rīgas dzelzceļa mezgla posma Sarkandaugava – Mangaļi – Ziemeļblāzma modernizācijas būvuzraudzību par kopējo līguma summu 484 280.00 EUR (četri simti astoņdesmit četri tūkstoši divi simti astoņdesmit *euro*, 00 centi) bez PVN. |
| 12. | Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru. | --- |
| 13. | Piedāvājumu ir iesniedzis tikai viens piegādātājs (Saskaņā ar Ministru kabineta noteikumiem Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” 19.punktu) | Skat. ziņojuma **pielikumā** - *“Skaidrojums par “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība” iepirkuma pretendentu loku” .* |

**PIELIKUMS**

**Skaidrojums par “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība” iepirkuma pretendentu loku**

Atklāta konkursa “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība” ietvaros tika iesniegts viens piedāvājums, līdz ar to saskaņā ar Ministru kabineta 2017.gada 28.marta noteikumu “Sabiedrisko pakalpojumu sniedzēju iepirkuma procedūru un metu konkursu norises kārtība” 19.punktu tiek sniegts pamatojums, ka pretendentu atlases prasības ir objektīvas un samērīgas, nepamatoti neierobežo piegādātāju konkurenci, jo tās ir noteiktas samērīgi līguma priekšmetam, proti, objektīvi nepieciešamas iepirkuma līguma izpildei.

1. Izstrādājot atklātā konkursa nolikumu, tika izvērtēts iepirkuma priekšmeta apjoms, tehniskās specifikācijas daudzveidība, kā arī kopējie risinājumu uzstādījumi.

Nolikuma 4.2.1.punktā izvirzītās prasības izpilde apliecina, ka pretendentam ir attiecīgi finanšu resursi, lai spētu nodrošināt līguma izpildi (sk.tabulu zemāk).

 Nolikuma 4.3.2. 4.3.3. un 4.3.4.punktā izvirzīto prasību izpilde apliecina, ka pretendents vismaz vienu reizi ir veicis līdzīga apjoma dzelzceļa infrastruktūras objekta būvuzraudzības pakalpojumu, kā arī līguma izpildē tiks piesaistīts kvalificēts personāls, līdz ar to pasūtītājs var gūt pārliecību, ka pretendents ir spējīgs nodrošināt līguma prasības (sk.tabulu zemāk).

 Ņemot vērā to, ka pasūtītājs jau 2017.gadā bija izsludinājis atklātu konkursu par šo pašu iepirkuma priekšmetu, kas tika pārtraukts, pirms iepirkuma izsludināšanas tika veikta prasību pārvērtēšana, kā rezultātā, lai veicinātu konkurenci un ļautu piesaistīt pēc iespējas plašāku pretendentu loku, tika samazinātas prasības attiecībā uz pretendenta un speciālistu pieredzi, kā, piemēram, attiecībā uz personāla prasībām tika izslēgta prasība par ūdens apgādes un kanalizācijas būvdarbu būvuzrauga piesaisti, samazināts objektu skaits pieredzes apliecināšanai, kā arī pasūtītājs ir pagarinājis periodu no pieciem uz septiņiem gadiem, kura ietvaros iespējams apliecināt pretendenta un speciālistu pieredzi (sk.tabulu zemāk).

**Pretendenta spēju un vadošā personāla kvalifikāciju prasību salīdzinājums.**

|  |  |
| --- | --- |
| **ATKLĀTA KONKURSA****“Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība”****NOLIKUMS****iepirkuma identifikācijas numurs:** **LDZ 2017/8-IB/6.2.1.2/16/I/001/02-01**Publicēts IUB: 30/03/2017 | **ATKLĀTA KONKURSA****“Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvuzraudzība”****NOLIKUMS****iepirkuma identifikācijas numurs:** **LDZ 2019/21-IB/6.2.1.2/16/I/001/02-02**Publicēts IUB:10/11/2019 |
| **Nolikuma 4.2.2.**pretendentam jābūt stabiliem finanšu un saimnieciskās darbības rādītājiem:1) pretendenta vidējais gada finanšu apgrozījums (neto apgrozījums) pēdējos 3 (trīs) (2014., 2015. un 2016.) finanšu gados (*vai atbilstoši saimnieciskās darbības periodam, ja kandidāts/pretendents darbojas īsāku laika periodu nekā 3 (trīs) gadi*) ir vismaz 500 000.00 EUR (pieci simti tūkstoši *euro*) par katru gadu;2) Pretendentam jābūt stabiliem finanšu un saimnieciskās darbības rādītājiem, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējo trīs gadu (par 2014., 2015. un 2016.) pārskata rezultātiem, raksturo: * pretendenta pašu kapitāls pozitīvs;
* likviditātes koeficients: apgrozāmie līdzekļi/īstermiņa saistības lielākas vai vienādas ar 1.
 | **Nolikuma 4.2.1.**Pretendentam jābūt stabiliem finanšu un saimnieciskās darbības rādītājiem:1) pretendenta vidējais gada finanšu apgrozījums (neto apgrozījums) pēdējos 3 (trīs) (2016., 2017. un 2018.) finanšu gados (*vai atbilstoši saimnieciskās darbības periodam, ja kandidāts/pretendents darbojas īsāku laika periodu nekā 3 (trīs) gadi*) ir vismaz 500 000.00 EUR (pieci simti tūkstoši *euro*) par katru gadu;2) Pretendentam jābūt stabiliem finanšu un saimnieciskās darbības rādītājiem, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējo trīs gadu (par 2016., 2017. un 2018.) pārskata rezultātiem, raksturo: * pretendenta pašu kapitāls pozitīvs;
* likviditātes koeficients: apgrozāmie līdzekļi/ īstermiņa saistības lielākas vai vienādas ar 1.
 |
| **Nolikuma 4.3.1.**pretendents vai visi personu apvienības dalībnieki (ja pretendents ir personu apvienība), un apakšuzņēmēji (ja pretendents plāno piesaistīt apakšuzņēmējus) normatīvajos tiesību aktos noteiktajos gadījumos ir reģistrēti Latvijas Republikas būvkomersantu reģistrā vai līdzvērtīgā profesionālā reģistrā ārvalstīs un pretendentam ir kompetentas institūcijas izsniegta licence, sertifikāts vai cits līdzvērtīgs dokuments, kas apliecina pretendenta tiesības sniegt pakalpojumus Darba uzdevumā norādītajās būvuzraudzības jomās. | **Nolikuma 4.3.1.**Pretendents vai visi personu apvienības dalībnieki (ja pretendents ir personu apvienība), un apakšuzņēmēji (ja pretendents plāno piesaistīt apakšuzņēmējus) normatīvajos tiesību aktos noteiktajos gadījumos ir reģistrēti LR Būvkomersantu reģistrā vai līdzvērtīgā profesionālā reģistrā ārvalstīs un pretendentam ir kompetentas institūcijas izsniegta licence, sertifikāts vai cits līdzvērtīgs dokuments, kas apliecina pretendenta tiesības sniegt pakalpojumus Darba uzdevumā norādītajās būvuzraudzības jomās. |
|  | **Nolikuma 4.3.2.**Pretendents ir tiesīgs veikt darbus šādās noteiktās darbības sfēras – būvdarbu būvuzraudzība, būvprojekta ekspertīze un inženierizpēte;(prasību var izpildīt viens no piegādātāju apvienības dalībniekiem vai piegādātāju apvienības dalībnieki kopā). |
| **Nolikuma 4.2.1.**pretendents iepriekšējo piecu gadu laikā ir veicis vismaz vienu dzelzceļa infrastruktūras būvniecības objekta uzraudzību/būvuzraudzību par objekta kopējo summu vismaz 12 000 000.00 EUR (divpadsmit miljoni *euro*) vērtībā, kurš nodots ekspluatācijā. | **Nolikuma 4.3.3.**Pretendents iepriekšējo septiņu gadu laikā ir veicis vismaz vienu dzelzceļa infrastruktūras būvniecības objekta uzraudzību/būvuzraudzību par objekta kopējo summu vismaz 12 000 000.00 EUR (divpadsmit miljoni *euro*) vērtībā, kurš nodots ekspluatācijā;(prasību var izpildīt viens no piegādātāju apvienības dalībniekiem vai piegādātāju apvienības dalībnieki kopā). |
| **Nolikuma 4.3.3.****3.pielikuma 6.2. Inženiera personāls** | **Nolikuma 4.3.4.****3.pielikuma 6.3. Prasības Inženiera galvenajiem speciālistiem** |
| **Projekta vadītājs*** pabeigušam vismaz vienu infrastruktūras izbūves/pārbūves darbu uzraudzības objektu, kurš nodots ekspluatācijā pēdējo 5 (piecu ) gadu laikā, projektēšanas un būvdarbu līguma ietvaros (pēc FIDIC līguma noteikumiem vai līdzvērtīga līguma) Inženiera projekta vadītāja amatā;
* pabeigušam vismaz vienu dzelzceļa infrastruktūras izbūves/pārbūves darbu uzraudzības objektu, kurš nodots ekspluatācijā pēdējo 5 (piecu) gadu laikā un, kura uzraudzīto darbu vērtība ir vismaz EUR 12 000 000 (divpadsmit miljoni *euro*) bez PVN, projekta vadītāja amatā.
 | **Inženiera pārstāvis - Projekta vadītājs*** pieredzei vismaz viena infrastruktūras izbūves/pārbūves objekta darbu uzraudzībā pēdējo 7 (septiņu) gadu laikā apvienotā projektēšanas un būvdarbu līguma ietvaros (pēc FIDIC līguma noteikumiem vai līdzvērtīga līguma) Inženiera pārstāvja un/vai projekta vadītāja amatā.
* pieredze pēdējo 7 (septiņu) gadu laikā kā Inženiera pārstāvim un/vai projekta vadītājam infrastruktūras izbūves/pārbūves objektā, kura kopējā būvniecības vērtība ir vismaz EUR 12 000 000 (divpadsmit miljoni euro) bez PVN.
 |
| **Dzelzceļa sliežu ceļu būvdarbu būvuzraugs - atbildīgais būvuzraugs*** vismaz divos dzelzceļa infrastruktūras izbūves/pārbūves objektos veicis dzelzceļa sliežu ceļa darbu uzraudzību un/vai būvuzraudzību, kuri nodoti ekspluatācijā, un izbūvēto/pārbūvēto sliežu ceļu kopējais garums abos objektos kopā ir vismaz 3 km.
 | **Dzelzceļa sliežu ceļu būvdarbu būvuzraugs - atbildīgais būvuzraugs*** pēdējo 7 (septiņu) gadu laikā dzelzceļa infrastruktūras objektā, kurš nodots ekspluatācijā, veicis dzelzceļa sliežu ceļa būvdarbu uzraudzību un/vai būvuzraudzību.
 |
| **Tiltu (tiltu, gājēju divlīmeņu dzelzceļa šķērsojumi) būvdarbu būvuzraugs*** vismaz vienā infrastruktūras objektā veicis inženiertehnisko būvju darbu uzraudzību un/vai būvuzraudzību, kurš nodots ekspluatācijā, kur finanšu ietilpība inženiertehnisko būvju izbūvei/pārbūvei ir vismaz EUR 1 000 000 (viens miljons *euro*) bez PVN.
 | **Tiltu būvdarbu būvuzraugs*** pēdējo 7 (septiņu) gadu laikā veicis tilta/pārvada būvdarbu uzraudzību un/vai būvuzraudzību, kurš nodots ekspluatācijā.
 |
| **Dzelzceļa signalizācijas sistēmu būvdarbu būvuzraugs** * vismaz vienā dzelzceļa infrastruktūras objektā veicis dzelzceļu releju un MPC sistēmas būvdarbu uzraudzību un/vai būvuzraudzību, kurš nodots ekspluatācijā, kur:
* MPC sistēmā ir ieslēgtas ne mazāks par 30 pārmiju pārvedām.
 | **Dzelzceļa signalizācijas sistēmu būvdarbu būvuzraugs** * pēdējo 7 (septiņu) gadu laikā dzelzceļa infrastruktūras objektā, kurš nodots ekspluatācijā, veicis dzelzceļu releju un MPC sistēmas (pieredzi var pierādīt ar atsevišķiem objektiem) būvdarbu uzraudzību un/vai būvuzraudzību.
 |
| **Elektronisko sakaru sistēmu un tīklu būvdarbu būvuzraugs** * vismaz divos objektos veicis elektronisko sakaru sistēmu un tīklu būvdarbu uzraudzību/būvuzraudzību, kuri nodoti ekspluatācijā.
 | **Elektronisko sakaru sistēmu un tīklu būvdarbu būvuzraugs** * pēdējo 7 (septiņu) gadu laikā veicis elektronisko sakaru sistēmu un tīklu būvdarbu uzraudzību un/vai būvuzraudzību, kuri nodoti ekspluatācijā.
 |
| **Elektroietaišu būvdarbu būvuzraugs** * vismaz vienā dzelzceļa infrastruktūras objektā veicis elektroapgādes sistēmas (t.sk. augstsprieguma un zemsprieguma tīkli, apakšstacijas, dzelzceļa staciju apgaismošana, pārmiju elektroapsilde, garantētās/nepārtrauktās (DGA, UPS u.c.) un citas elektriskās iekārtas, kuras ierīkotas dzelzceļa vajadzībām) būvdarbu uzraudzību/būvuzraudzību, kurš nodots ekspluatācijā.
 | **Elektroietaišu izbūves darbu būvdarbu būvuzraugs** * pēdējo 7 (septiņu) gadu laikā dzelzceļa infrastruktūras objektā, kurš nodots ekspluatācijā, veicis elektroapgādes sistēmas (t.sk. dzelzceļa staciju apgaismošana, pārmiju elektroapsilde, garantētās/nepārtrauktās (DGA, UPS) un citas elektriskās iekārtas, kuras ierīkotas dzelzceļa vajadzībām) būvdarbu uzraudzību/būvuzraudzību. Pieredzi var pierādīt ar atsevišķiem objektiem.
 |
| **Dzelzceļa kontakttīklu būvdarbu būvuzraugs**  | **Dzelzceļa kontakttīklu būvdarbu būvuzraugs** * pēdējo 7 (septiņu) gadu laikā dzelzceļa infrastruktūras objektā, kurš nodots ekspluatācijā, veicis dzelzceļa kontakttīklu būvdarbu uzraudzību/būvuzraudzību.
 |
| **Ēku būvdarbu būvuzraugs*** vismaz 3 (trijos) objektos veicis ēku būvdarbu uzraudzību/būvuzraudzību, kuri nodoti ekspluatācijā.
 | **Ēku būvdarbu būvuzraugs*** pēdējo 7 (septiņu) gadu laikā veicis ēkas būvdarbu uzraudzību/būvuzraudzību, kura nodota ekspluatācijā.
 |
| **Ūdens apgādes un kanalizācijas būvdarbu būvuzraugs** | **-** |
| **Ģeotehniskās inženierizpētes speciālists*** vismaz 1 (vienā) objektā veicis ģeotehnisko uzraudzību un/vai inženierizpēti, kurš nodots ekspluatācijā.
 | **Inženierizpētes speciālists*** pēdējo 7 (septiņu) gadu laikā veicis inženierizpēti.
 |
| **Dzelzceļa signalizācijas sistēmas speciālists*** vismaz vienā dzelzceļa infrastruktūras objektā, kas nodots ekspluatācijā pēdējo piecu gadu laikā, veikušam mikroprocesoru centralizācijas vilcienu kustības vadības sistēmas projektēšanas un ieviešanas uzraudzību, t.i., pārbaudījis, izvērtējis un saskaņojis/apstiprinājis izstrādātās sistēmas projektēšanas dokumentāciju un sistēmas atbilstību šādiem galvenajiem signalizācijas sistēmu tehniskajiem standartiem (CENELEC - European Committee for Electrotechnical Standardization): EN 50126; EN 50128; un EN 50129 vai līdzvērtīgu (ekvivalentām) standartu prasībām, kur MPC sistēmā ir ieslēgtas ne mazāk par 30 pārmiju pārvedām.
 | **Dzelzceļa signalizācijas sistēmas speciālists*** pēdējo 7 (septiņu) gadu laikā vismaz vienā dzelzceļa infrastruktūras objektā, kurš nodots ekspluatācijā, veicis mikroprocesoru centralizācijas vilcienu kustības vadības sistēmas projektēšanas un ieviešanas uzraudzību, t.i., pārbaudījis, izvērtējis un saskaņojis/apstiprinājis izstrādātās sistēmas projektēšanas dokumentāciju un sistēmas atbilstību šādiem galvenajiem signalizācijas sistēmu tehniskajiem standartiem (CENELEC - European Committee for Electrotechnical Standardization): EN 50126; EN 50128; un EN 50129 vai līdzvērtīgu (ekvivalentām) standartu prasībām.
 |

1. Konkrētajā tirgū ir vairāki piegādātāji, kas atbilst pasūtītāja noteiktajām atlases prasībām, taču konkrētajā iepirkuma procedūrā piegādātāji nav iesnieguši piedāvājumus nevis atlases prasību, bet citu iemeslu dēļ: nav ieinteresēti iegūt konkrētā līguma slēgšanas tiesības iepirkuma apjoma dēļ, vai arī tādēļ, ka ir aizņemti līdzīgu līgumu izpildē konkrētajā laika periodā. Vienlaikus šāda situācija pamatojama ar to, ka:
2. dzelzceļa nozarē norit citi nozīmīgi projekti un iepirkumi. Ņemot vērā to, ka ES līdzfinansētie būvniecības projekti tiek realizēti atbilstoši FIDIC līguma nosacījumiem, attiecīgi tiek veikti arī iepirkumi līgumu uzraudzībai, būvuzraudzībai un ekspertīzei. Pēdējo 5 gadu laikā šādi nozīmīgi dzelzceļa būvniecības projekti netika realizēti, tāpēc uzņēmumi, kuri iepriekš piedalījās būvniecības uzraudzībā pārprofilējās vai samazināja speciālistu skaitu, līdz ar to šādi uzņēmumi, kuri var aptvert iepirkumu apjomu Latvijā ir ļoti ierobežotā daudzumā.

Nozīmīgākie projekti un iepirkumi:

* 2019.gadā uzsākās projektēšanas un būvniecības darbi Rail Baltica projekta ietvaros (noslēgts līgums: [Inženierkonsultanta, būvuzraudzības un būvekspertīzes pakalpojumi projektā “Rail Baltica Rīgas dzelzceļa tilta, uzbēruma un Rīgas Centrālās pasažieru stacijas kompleksā apbūve”](https://pvs.iub.gov.lv/show/604062));

- Rīgas Domes Satiksmes departaments uzsācis dzelzceļa projekta realizāciju (noslēgts līgums: [Satiksmes pārvada pār dzelzceļa sliežu ceļiem “Rīga- Skulte” ar pievedceļiem 1.kārtas būvniecības būvuzraudzība](https://pvs.iub.gov.lv/show/604785) (71520000-9);

- 2019.gadā arī citās nozarēs aktivizējās ES fondu ietvaros realizējamie projekti, kur paredzēti būvdarbi un to uzraudzība, kā arī 2020.gadā tiek plānoti vairāki dzelzceļa nozarē nozīmīgi projekti, kuros arī paredzēta būvuzraudzība līdzīgā vai ievērojami lielākā apjomā, kurām jau savlaicīgi gatavojas uzņēmumi, kuri šādus darbus var veikt.

1. dzelzceļa speciālistu ierobežota pieejamība. Ņemot vērā to, ka izsludinātā iepirkuma darbu apjoms ir komplicēts, ietver dažādas dzelzceļa jomas, darbu veikšanai nepieciešams piesaistīt dažādu dzelzceļa jomu sertificētus speciālistus, arī tādus, kuri ir ļoti ierobežotā skaitā Latvijā (dati pieejami BIS), kā arī dzelzceļa jomā realizētos lielos infrastruktūras projektus, to sagatavošanu, izstrādi un būvniecību, piegādātājiem kopš pagājušā gada ir problemātiski piesaistīt speciālistus ar atbilstošiem sertifikātiem reglamentētajās jomās, jo citu projektu realizētāji (piem. RailBaltic) ir piesaistījuši ievērojamu skaitu dzelzceļa sertificētos speciālistus dažādās projekta sadaļās un izstrādes stadijās.
2. Līdz piedāvājumu iesniegšanas termiņa beigām tika saņemti kopumā 4 (četri) jautājumi no 2 (diviem) ieinteresētajiem piegādātājiem par nolikuma prasībām, uz ko Iepirkuma komisija sniedza 2 (divus) skaidrojumus, kas ir publiski pieejami pircēja profilā (EIS). Ar sniegtajiem skaidrojumiem pretendentiem tika apliecināts, ka kvalifikācijas prasības ieinteresēto piegādātāju speciālistiem ir plašas un neierobežojošas, kā piemēram, par pieļaujamu atzīstot piedāvāt 1 (viena) speciālista piesaisti vairākās amata pozīcijām, ja tā kvalifikācija un pieredze atbilst nolikumā izvirzītajām prasībām, u.c. Neviens ieinteresētais piegādātājs nav apstrīdējis nolikumā ietvertās atlases prasības, kas arī liecina, ka visas Nolikumā ietvertās pretendentu atlases prasības ir objektīvas un samērīgas, un ka tās nerada ierobežojumus piedalīties konkursā citiem pretendentiem.